Nariadenie Komisie (EHS) č. 3985/87
z 22. decembra 1987,
ktorým sa mení a dopĺňa nariadenie Rady (EHS) 2658/87 o tarifnej a štatistickej nomenklatúre a o Spoločnom colnom sadzobníku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) 2658/87 [1] z 23. júla 1987 o tarifnej a štatistickej nomenklatúre a o Spoločnom colnom sadzobníku, najmä na jeho článok 9,
keďže nariadenie (EHS) 2658/87 zaviedlo tovarovú nomenklatúru, ďalej nazývanú "kombinovaná nomenklatúra", aby sa zároveň vyhovelo požiadavkám tak Spoločného colného sadzobníka, ako aj štatistík zahraničného obchodu spoločenstva;
keďže niektoré nariadenia o spoločnej organizácii poľnohospodárskych trhov stanovujú, aby tarifná nomenklatúra vyplývajúca z ich uplatňovania bola zahrnutá v kombinovanej nomenklatúre; keďže v prípade potreby upravujú clo; keďže je preto vhodné zahrnúť do tohto nariadenia všetky zmeny a doplnky z nariadení prijatých v rámci Spoločnej poľnohospodárskej politiky;
keďže 24. novembra 1987 Rada rozhodla, aby sa na niektoré výrobky patriace do kapitoly 85 kombinovanej nomenklatúry uplatňovali zmluvné colné sadzby; keďže je vhodné zahrnúť tieto sadzby do kombinovanej nomenklatúry;
keďže s cieľom zabezpečiť jednotnú interpretáciu a uplatňovanie kombinovanej nomenklatúry je vhodné objasniť význam niektorých pojmov používaných v triede XI tejto nomenklatúry na základe uvedenia troch doplnkových poznámok;
keďže s cieľom zdokonaliť znenie kombinovanej nomenklatúry sú potrebné určité textové zmeny a doplnky;
keďže opatrenia uvedené v tomto nariadení sú v súlade so stanoviskom Výboru pre nomenklatúru,
PRIJALA TOTO NARIADENIE:
Článok 1
Kombinovaná nomenklatúra pripojená k nariadeniu (EHS) 2658/87 sa týmto mení a dopĺňa v súlade s prílohou k tomuto dokumentu.
Článok 2
Toto nariadenie nadobúda účinnosť 1. januára 1988.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 22. decembra 1987